ΓΡΑΠΤΗ ΕΡΩΤΗΣΗ E-1140/01

υποβολή: Giles Chichester (PPE-DE) προς την Επιτροπή

(10 Απριλίου 2001)

Θέμα: Αξιολογήσεις των επιπτώσεων

Είναι πεπεισμένη η Επιτροπή πώς διαθέτει ικανοποιητική βάση για την πραγματοποίηση αξιολογήσεων των επιπτώσεων όσον αφορά το κόστος για όλες τις νομοθετικές προτάσεις οι οποίες θα έχουν αντίκτυπα στις επιχειρήσεις και τη βιομηχανία; Σε αρνητική περίπτωση, τι έρευνα πραγματοποιείται για τις ενδεχόμενες μεθόδους και αυτή η έρευνα πότε αναμένεται να αποδώσει αποτελέσματα; Δεν συμφωνεί άραγε η Επιτροπή ότι τις αξιολογήσεις αυτές θα πρέπει να πραγματοποιούν μάλλον ανεξάρτητοι εμπειρογνώμονες με εμπορική πείρα παρά η ίδια η Επιτροπή;

Απάντηση του κ. Liikanen Εξ ονόματος της Επιτροπής

(8 Ιουνίου 2001)

Όπως γνωρίζει ο αξιότιμος βουλευτής, η Επιτροπή εφαρμόζει, ήδη από το 1986, ένα σύστημα αξιολόγησης του επιχειρηματικού αντικτύπου (ΑΕΑ). Αμέσως μετά την αναθεώρηση του συστήματος το 1990 και την οριστικοποίηση του στη σημερινή του μορφή, αποφασίστηκε όπως η αξιολόγηση του επιχειρηματικού αντικτύπου αποτελεί πλέονποχρεωτικό μέρος των νομοθετικών προτάσεων που έχουν σημαντικό αντίκτυπο στις επιχειρήσεις.

Η αξιολόγηση επιχειρηματικού αντικτύπουποχρεώνει την Επιτροπή να απαντά σε ορισμένα ερωτήματα που αφορούν τον πιθανό αντίκτυπο που μπορεί να έχει μία νομοθετική πρόταση για τις επιχειρήσεις καθώς και με το τι πρέπει να κάνουν οι επιχειρήσεις προκειμένου να συμμορφωθούν με αυτήν. Για να δοθεί απάντηση σε αυτά τα ερωτήματα, συνιστάται (στιςπάρχουσες κατευθυντήριες γραμμές για την ΑΕΑ) η κατάρτιση ποσοτικών εκτιμήσεων για τις αναμενόμενες δαπάνες συμμόρφωσης και το διοικητικό φόρτο που ενδέχεται να συνεπάγεται η πρόταση για τις επιχειρήσεις.

Παρόλο που το σύστημα αξιολόγησης του επιχειρηματικού αντικτύπου αποδείχθηκε, με την πάροδο των χρόνων, χρήσιμο εργαλείο για την αξιολόγηση του αντίκτυπου της νομοθεσίας στις επιχειρήσεις, συμπεριλαμβανομένου του οικονομικού αντικτύπου, με την πάροδο των χρόνων έχουν εντοπιστεί ορισμένες αδυναμίες.

Στο πλαίσιο αυτό, η Επιτροπή δρομολόγησε το πιλοτικό σχέδιο ΑΕΑ το Σεπτέμβριο 2000 που θα ολοκληρωθεί το Φεβρουάριο 2002, ενώ τα πρώτα προκαταρκτικά συμπεράσματα θα εξαχθούν το φθινόπωρο 2001. Στόχος του πιλοτικού σχεδίου ΑΕΑ είναι να εναρμονίσει και ενισχύσει τη μεθοδολογία και τις τεχνικές αξιολόγησης επιχειρηματικού αντικτύπου.

Ένα από τα βασικά στοιχεία που εξετάζονται είναι η ανάγκη μιας περισσότερο συστηματικής προσέγγισης προς μία οικονομική ανάλυση που θα αποτελεί εργαλείο της αξιολόγησης των ποσοτικών επιπτώσεων (κόστους ωφέλειας) των νομοθετικών προτάσεων. Προς το παρόν εξετάζονται τα οφέλη και όρια των διαφόρων ειδών οικονομικής ανάλυσης, όπως είναι η ανάλυση κόστους-ωφέλειας, η ανάλυση κόστους-αποτελεσματικότητας και η ανάλυση κόστους συμμόρφωσης.

Το πιλοτικό σχέδιο ΑΕΑ αξιοποιεί την πρακτική εμπειρία επιλεγμένου αριθμού νομοθετικών προτάσεων που βρίσκονταιπό εκπόνηση στην Επιτροπή, για τις οποίες έχουν δρομολογηθεί διάφορα είδη οικονομικών μελετών. Επιπλέον, η πραγματοποιούμενη έρευνα περιλαμβάνει την επισκόπηση όλης της σχετικής φιλολογίας και ορθών πρακτικών στην Κοινότητα και στα κράτη μέλη του ΟΟΣΑ. Για το σκοπό αυτό, η Επιτροπή δρομολόγησε, επίσης, το Φεβρουάριο 2001 ένα σχέδιο στο πλαίσιο της Βέλτιστης διαδικασίας της για την Αξιολόγηση Επιχειρηματικού Αντικτύπου στα κράτη μέλη προκειμένου να συνεκτιμηθούν οι καλές πρακτικές και τα μαθήματα που έχουν εξαχθεί γύρω από τις δύο βασικές συνισταμένες της ανάλυσης αντικτύπου δηλαδή την ανάλυση οικονομικού αντικτύπου και τους εξωτερικούς συμβούλους. Στις 26 Ιουνίου 2001 θα παρουσιασεί μία προκαταρκτική έκθεση σε μία επιστημονική συνάντηση, στην οποία θα προσκληθεί και το Κοινοβούλιο.

Η έρευνα που έχει πραγματοποιηθεί στο πλαίσιο του πιλοτικού σχεδίου ΑΕΑ ευθυγραμμίζεται απόλυτα με την προσωρινή έκθεση της Επιτροπής στο Ευρωπαϊκό Συμβούλιο της Στοκχόλμης για τη βελτίωση και την απλούστευση του κανονιστικού περιβάλλοντος.(1) Η έκθεση αυτή αποτέλεσε την αρχική απάντηση της Επιτροπής στο αίτημα του Ευρωπαϊκού Συμβουλίου της Λισσαβώνας την περασμένη άνοιξη για τον καθορισμό έως το 2001 μίας στρατηγικής για την περαιτέρω συντονισμένη δράση απλούστευσης του κανονιστικού περιβάλλοντος και καθορίζει τις βασικές αρχές για τη βελτίωση και απλούστευση του κανονιστικού περιβάλλοντος στην Κοινότητα. Μία από τις αρχές τις οποίες προτίθεται ναιοθετήσει η Επιτροπή είναι η διεξαγωγή ευρύτατων διαβουλεύσεων και αξιολογήσεων αντικτύπου πριν από τηνποβολή πρότασης. Οι εν λόγω αξιολογήσεις αντίκτυπου θα είναι περιεκτικές, αντικειμενικές και διαφανείς και θα πρέπει να περιλαμβάνουν ποιοτική και ποσοτική ανάλυση.

Με βάση τις αρχές που εκτίθενται στην προσωρινή έκθεση της Στοκχόλμης, η Επιτροπή θα παρουσιάσει αναλυτικό πρόγραμμα δράσης για τη βελτίωση και απλούστευση του κανονιστικού περιβάλλοντος στο Ευρωπαϊκό Συμβούλιο του Laeken στα τέλη του χρόνου, στο οποίο θα συνεκτιμώνται οι συστάσεις που διατυπώνονται στη Λευκή Βίβλο για την Ευρωπαϊκή Διακυβέρνηση.

Όσον αφορά το κατά πόσο θα πρέπει να πραγματοποιηθούν αξιολογήσεις αντικτύπου από ανεξάρτητους εμπειρογνώμονες ή από την ίδια την Επιτροπή, η Επιτροπή είναι της γνώμης ότι οι τελικές αξιολογήσεις αντικτύπου των νομοθετικών προτάσεων θα πρέπει να διεξάγονται από προσωπικό της Επιτροπής. Ωστόσο, απαιτείται η συμβολή εξωτερικών εμπειρογνωμόνων, (πχ σε επιστημονικούς, τεχνικούς, εμπορικούς, οικονομικούς, κοινωνικούς και περιβαλλοντικούς τομείς) για ειδικά θέματα όπως για τη συλλογή δεδομένων (πχ δαπάνες συμμόρφωσης για τις επιχειρήσεις). Η άποψη αυτή είναι σύμφωνη με την εμπειρία από τα συστήματα αξιολόγησης αντικτύπου σε διάφορες χώρες του ΟΟΣΑ όπως το Ηνωμένο Βασίλειο και οι Ηνωμένες Πολιτείες.

Η Επιτροπή έχει αναλάβει τη δέσμευση να αξιολογήσει το κόστος και τα οφέλη των προτεινόμενων κανονιστικών μέτρων (στο μέτρο του δυνατού) για όλα τα ενεχόμενα μέρη συμπεριλαμβανομένων των επιχειρήσεων. Επιπλέον, πιστεύει ότι παρόμοιες αξιολογήσεις μπορούν να συμβάλλουν στην εκτίμηση του κόστους και της ωφέλειας των διαφόρων βαθμών δεσμευτικότητας των προτεινόμενων κανονιστικών μέτρων, εφόσον παρόμοιου είδους πληροφορίες μπορούν να φανούν χρήσιμες καθόλη τη διαδικασία λήψης αποφάσεων. Πράγματι, η ποιότητα των κανονιστικών ρυθμίσεων και η απλούστευση σε κοινοτικό επίπεδο αποτελεί θέμα κοινού ενδιαφέροντος, που απαιτεί την κοινή δέσμευση από όλα τα όργανα της Ένωσης.

(1) COM(2001)130 final.